KOMMISSIONENS BESLUTNING af 7. september 1995 om ændring af beslutning 94/1077/EF, for så vidt angår afslutning af Grækenlands, Spaniens og Italiens regnskaber over de udgifter for regnskabsåret 1990, der er finansieret af EUGFL, Garantisektionen (Kun den græske, spanske og italienske udgave er autentisk) (95/370/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 729/70 af 21. april 1970 om finansiering af den fælles landbrugspolitik (1), senest ændret ved forordning (EF) nr. 1287/95 (2), særlig artikel 5, stk. 2,
efter høring af EUGFL-komitéen, og
ud fra følgende betragtninger:
Ved artikel 2 i beslutningen 94/1077/EF (3) er det fastsat, at visse beløb, der skal betales af Grækenland, Spanien og Italien, skal bogføres under udgifterne for EUGFL, Garantisektionen, i oktober 1995, 1996, 1997 og 1998;
de beløb, der skal betales i denne forbindelse, vil formentlig være større end forskuddene for nævnte regnskabsmåneder, og beløbene vil under disse omstændigheder i givet fald ikke kunne blive betalt fuldt ud inden udløbet af de frister, der er aftalt i Kommissionens og Rådets fælles konklusioner af 21. oktober 1994; det bør derfor fastsættes, at en del af de beløb, der skal betales, i givet fald vil kunne bogføres under udgifterne for september i de nævnte år -
VEDTAGET FØLGENDE BESLUTNING:
Artikel 1
Tabellen i artikel 2 i beslutning 94/1077/EF affattes for Grækenlands, Spaniens og Italiens vedkommende således:
TABELPOSITION
Artikel 2
Denne beslutning er rettet til Den Hellenske Republik, Kongeriget Spanien og Den Italienske Republik.
Udfærdiget i Bruxelles, den 7. september 1995.